หยุดยาคุม yaz ไปช่วงต้นเดือนกันยา กินไม่ครบแผงค่ะ หลังจากนั้นเม็นก็มาปกติ เม็นเริ่มไม่มาเดือนพฤศจิกายน ตอนนี้รอบเดือนของเดือนธันวาก็ควรจะมาแล้ว แต่ยังไม่มา วันที่13พฤศจิกายนเกือบมีเพศสัมพันธ์ เกือบสอดใส่ ไม่ได้ป้องกันค่ะ ตรวจการตั้งครรภ์ไปวันที่ 28/11 30/11 2/12 ทั้ง3วันนี้ตรวจปัสสาวะแรกของวันค่ะ ขึ้น1ขีด ทั้ง3อันค่ะ ควรไปพบแพทย์ไหมคะ เป็นอะไรได้บ้าง ปกติประเดือนจะขาดได้ไม่ควรเกินกี่เดือนคะ
สวัสดีค่ะ Bua Nutcha,หากหลังจากที่หยุดทานยาคุมกำเนิดไป แล้วมีประจำเดือนมา ก็แสดงว่าไม่ได้มีการตั้งครรภ์เกิดขึ้น และหลังจากนั้น หากไม่ได้มีเพศสัมพันธ์อีก หรือมีเพศสัมพันธ์ แต่ไม่ได้สอดใส่เข้าไปในช่องคลอด โอกาสที่จะตั้งครรภ์ก็ไม่มี และหากได้ตรวจหาการตั้งครรภ์ไป 3 ครั้งแล้ว พบขึ้นเพียง 1 ขีด ก็แสดงว่าไม่ได้มีการตั้งครรภ์เกิดขึ้นค่ะ ดังนั้น การที่ประจำเดือนยังไม่มา จึงเกิดจากสาเหตุอื่นๆ เช่น- การทำงานของรังไข่ยังไม่กลับมาเป็นปกติหลังจากที่หยุดทานยาคุมไป- การมีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว- มีการเจ็บป่วยไม่สบายแนะนำควรรอประจำเดือนไปอีกซักระยะก่อน หากประจำเดือนไม่มานานเกิน 3 เดือน จึงควรไปพบแพทย์เพื่อหาสาเหตุอื่นๆ เช่น มีภาวะไทรอยด์ฮอร์โมนผิดปกติ มีพังผืดในมดลูก เป็นต้น